laion/Wikipedia-Exotic huggingface dataset:
ანა სოლოღაშვილი

ანა (ოლა) სოლოღაშვილი (დ. 1882, მეჯვრისხევი, გორის მაზრა — გ. 1937) — საქართველოს დემოკრატიული რესპუბლიკის ეროვნული საბჭოსა და დამფუძნებელი კრების წევრი. დაამთავრა ხარკოვის უნივერსიტეტის ისტორიულ-ფილოლოგიური ფაკულტეტი. 1903 წლიდან იყო რსდმპ-ის წევრი. მონაწილეობდა რევოლუციურ გამოსვლებში. ძმასთა, გრიგოლთან და დასთან, ევგენიასთან ერთად ავრცელებდა მარქსისტულ და რევოლუციურ ლიტერატურას. ბათუმში, ნურიის ბაზარში მისი თაოსნობით გაიხსნა სამკითხველო და ჩამოყალიბდა სახალხო თეატრი. 1912 წელს დაკავებულ იქნა არსებული წყობილების საწინააღმდეგო პროპაგანდისათვის და მისი საქმე გადაეცა სამხედრო სასამართლოს თუმცა განთავისუფლებულ იქნა არასაკმარისის მტკიცებულებების გამო. 1917 წლიდან მონაწილეობდა საქართველოს ეროვნული საბჭოს მუშაობაში. 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის აქტს. 1919 წელს აირჩიეს საქართველოს დემოკრატიული რესპუბლიკის დამფუძნებელი კრების წევრად სოციალ-დემოკრატების სიით. იყო სარედაქციო, საპენსიო და საარჩევნო კომისიების წევრი, საბიბლიოთეკო კომისიის მდივანი. იმავე წელს აირჩიეს თბილისის საქალაქო საბჭოს ხმოსნად. საქართველოს საბჭოთა ოკუპაციის შემდეგ ანტისაბჭოთა არალეგალურ მოძრაობაში ჩაება. იყო სოციალ-დემოკრატიული პარტიის ქალთა კომიტეტის წევრი, რომელიც არალეგალურად მუშაობდა პოლიტიკური პატიმრების და მათი ოჯახების დასახმარებლად. 1922 წლიდან კომიტეტი გარდაიქმნა „პოლიტიკურ წითელ ჯვრად“. 1925 წლიდან პედაგოგიურ საქმიანობას ეწეოდა სამხრეთ ოსეთის ავტონომიურ ოლქში. 1937 წლის 27 ნოემბერს შინსახკომმა დააპატიმრა ანტისაბჭოთა და ანტისაკოლმეურნეო პროპაგანდის, შოვინისტური განწყობების, ასევე ნოე რამიშვილთან კავშირის ბრალდებით. ანა სოლოღაშვილს დახვრეტა მიუსაჯეს და განაჩენი აღასრულეს 1937 წლის 28 ნოემბრის ღამეს. ჭუმბურიძე, დ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 403-404. რამიშვილი, ი., მოგონებები, „არტანუჯი“, თბილისი, 2012 კირთაძე, ნესტან, „კაენ, სად არის ძმა შენი?!“, თბ., 1998 ანნა /ოლა/ სოლოღაშვილი
ელეონორა ტერ-ფარსეგოვა-მახვილაძე

ელეონორა ტერ-ფარსეგოვა-მახვილაძე (დ. 18 აგვისტო, 1875 — გ. უცნობია) — საქართველოს დემოკრატიული რესპუბლიკის დამფუძნებელი კრების წევრი. დაიბადა ქალაქ თბილისში აზნაურის ოჯახში, დაამთავრა თბილისის გიმნაზია. 1902 წლიდან საქართველოს სოციალ-დემოკრატიული პარტიის წევრი. 1905 წლიდან, მეუღლე ვლადიმერ მახვილაძესთან ერთად ცხოვრობდა ქალაქ სოხუმში სადაც მუშაობდა კერძო სკოლის მასწავლებლად. 1905 წლის 17 ოქტომბრის მანიფესტის შემდეგ, ორგანიზაციამ - სოციალ-დემოკრატიული მუშათა პარტიის ბათუმის კომიტეტის სოხუმის ჯგუფმა, რომლის ერთ-ერთი ხელმძღვანელი ელეონორაც იყო, რეალურად ხელში აიღო ქალაქ სოხუმის მმართველობა და მეფის ხელისუფლების თითქმის ყველა სტრუქტურა ჩაანაცვლა: ჩამოაყალიბა სახალხო მილიცია, ქალაქი უბნებად დაყო და ბოიკოტი გამოუცხადა ქალაქის თვითმმართველობას. 1905 წლის ნოემბერში კი მოითხოვა არსებული სათათბიროს დაშლა და ახალი პირდაპირი, საყოველთაო და ფარული არჩევნების დანიშვნა. მათ ასევე მოითხოვეს არჩევნებამდე საყოველთაო აღწერის ჩატარების მიზნით ქალაქის თვითმმართველობიდან 2000 მანეთის გამოყოფა. ქალაქის თავი ამას არ დათანხმდა. ხსენებული კონფლიქტისას რევოლუციონერთა ორგანიზაციის მხრიდან მოლაპარაკებებში რწმუნებულის სტატუსით ელეონორა მახვილაძეც მონაწილეობდა. ამის გამო, მასზე დაიწყო გამოძიება მაგრამ ის დააპატიმრებული არ იქნა სოხუმის ციხის გადატვირთულობისა და ქალთან განყოფილების არარსებობის გამო. მას მიესაჯა 1 წლიანი პატიმრობა და კავკასიიდან განსახლება თუმცა ორსულობის გამო განთავისუფლებულ იქნა აღნიშნული სასჯელისგან. 1912 წლის მონაცემებით გახლდათ ქართველთა შორის წერა-კითხვის გამავრცელებელი საზოგადოების სოხუმის განყოფილების (დაარსდა 1909 წელს) გამგეობის ერთ-ერთი წევრი. 1919 წლის 12 მარტს ელეონორა მახვილაძე არჩეულიქნა საქართველოს დემოკრატიული რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. იყო შრომის, საპენსიო და სახალხო ჯანმრთელობის კომისიების წევრი. 1921 წელს საქართველოს დემოკრატიული რესპუბლიკის საბჭოთა რუსეთის მიერ ოკუპირების შემდეგ დარჩა საქართველოში და ჩართული იყო წინააღმდეგობის მოძრაობაში. მისი ოჯახის ბინა ქალაქ ტფილისში უდელის (ამჟამინდელი პეტრიაშვილის) ქუჩაზე, #14-ში მუდმივი თვალთვალის ქვეშ იყო. შედიოდა საქართველოს სოციალ-დემოკრატიული მუშათა პარტიის ქალთა კომიტეტში, რომელიც არალეგალურად მუშაობდა პოლიტიკური პატიმრების და მათი ოჯახების დასახმარებლად. 1925 წელს საქართველოს სოციალ-დემოკრატიული მუშათა პარტიის არალეგალური ცეკას შემადგენლობაში აირჩიეს. საგანგებო კომისიამ 1926 წელს დააპატიმრა და ამიერკავკასიის ფარგლებიდან გაასახლა. 30-იან წლებში, გადასახლებიდან დაბრუნების შემდეგ, კერძო პედაგოგიურ საქმიანობას ეწეოდა. გარდაცვალების თარიღი უცნობია. საქართველოს დამფუძნებელი კრების წევრები კირთაძე ნესტან, „კაენ, სად არის ძმა შენი?!“, თბ., 1998 საქართველოს ეროვნული არქივი, საქართველოს ცენტრალური საისტორიო არქივი, ფონდი #113, ანაწერი #2, საქმე #216. ტერ-ფარსეგოვა-მახვილაძე ელეონორა მიხეილის ასული — საზოგადოებრივი არქივი ელეონორა /ლოლა/ ტერ-ფარსეგოვა-მახვილაძე პირველი ქალი პარლამენტარები[მკვდარი ბმული] ელეონორა ტერ-ფარსეგოვა-მახვილაძე — საქართველოს ბიოგრაფიული ლექსიკონი ↑ ილიაუნი.
ალ-მუნთასირი

ალ-მუნთასირი (არაბ. المنتصر; დ. 837 — გ. 862) — აბასიანთა სახალიფოს ხალიფა 861-862 წლებში. ალ-მუთავაქილის ვაჟი. ტახტზე ავიდა თურქული გვარდიის მიერ მამამისის მკვლელობის შემდეგ. სახალიფოს მართავდა ნახევარ წელზე ცოტა ხნის განმავლობაში. გარდაიცვალა 862 წლის ივნისში უცნობი მიზეზით, სავარაუდოდ მოწამლეს. ალ-ტაბარის ცნობით, ალ-მუნთასირი იყო პირველი აბასიანი, ვისი საფლავიც ცნობილია. Kennedy, Hugh N. (2004). The Prophet and the Age of the Caliphates: The Islamic Near East from the 6th to the 11th Century, Second, Harlow, UK: Pearson Education Ltd.. ISBN 0-582-40525-4.  (1989) The History of al-Ṭabarī, Volume XXXIV: Incipient Decline. The Caliphates of al-Wathiq, al-Mutawakkil, and al-Muntasir A.D. 841-863/A.H. 227-248. Albany, New York: State University of New York Press. ISBN 0-88706-875-8.  William Muir, The Caliphate: Its Rise, Decline, and Fall.
მინადორა ორჯონიკიძე

მინადორა ორჯონიკიძე (დ. 14 მარტი, 1879, ღორეშა — გ. 19 ოქტომბერი, 1967) — საქართველოს დემოკრატიული რესპუბლიკის დამფუძნებელი კრების წევრი. მინადორა ორჯონიკიძე 1879 წლის 14 მარტს, სოფელ ღორეშაში აზნაურის ოჯახში დაიბადა. დაამთავრა ქუთაისის წმინდა ნინოს ქალთა გიმნაზია. ამ დროიდან მარქსისტული წრეების მუშაობაში ერთვება. 1901 წელს ჟენევის უნივერსიტეტის სამედიცინო ფაკულტეტზე განაგრძო სწავლა. ქალაქის სოციალისტურ წრეებში და "ისკრის" დამხმარე ჯგუფში აქტიურად მუშაობდა. ჟენევაში მალაქია ტოროშელიძესთან იქორწინა. 1905 წელს თბილისში დაბრუნებისთანავე რევოლუციურ მოძრაობაში ჩაება. მინადორა წითელ ჯვარში და „არა-ში“ (ამერიკული დახმარების ადმინისტრაცია) მუშაობდა. პარალელურად ქალთა არალეგალურ ორგანიზაციას ხელმძღვანელობდა, რომელიც დაპატიმრებული სოციალ-დემოკრატების და ფედერალისტების ოჯახებს ეხმარებოდა. 1924 წლის დასაწყისში იძულებით მოსკოვში გაასახლეს. მას შემდეგ, რაც მენშევიკურ პარტიაში მუშაობაზე უარი თქვა, თბილისში დაბრუნდა. 1936 წელს მინადორა ორჯონიკიძე-ტოროშელიძე დააპატიმრეს. მან ბრალდებები უარყო და თავი დამნაშავედ არ ცნო. მინადორა ორჯონიკიძის თითქმის მთელი ოჯახი შეეწირა რეპრესიებს, თვითონ მხოლოდ იმიტომ გადარჩა რომ სამედიცინო განათლება ჰქონდა და ის სჭირდებოდათ შორეულ აღმოსავლეთში საავადმყოფოში სამუშაოდ. 5 წლით ყაზახეთში გადაასახლეს, სადაც ქალაქ ჩიმკენტის პოლიკლინიკაში ექიმად მუშაობდა. 1937 წლის 5 ივნისს დააპატიმრეს და 8 წლით შრომა-გასწორების კოლონიაში ყოფნა მიუსაჯეს. მისი სასჯელის ვადა 1945 წელს დამთავრდა, მაგრამ სამშობლოში დაბრუნების უფლება არ მისცეს. თბილისში 1950 წელს ჩამოვიდა. რებილიტირებულია 1956 წელს. მინადორა ორჯონიკიძე-ტოროშელიძე 1967 წლის 19 ოქტომბერს გარდაიცვალა. საქართველოს დამფუძნებელი კრების წევრები დაკარგული ისტორია, მეხსიერება რეპრესირებული ქალების შესახებ, თბ., 2012 მინადორა ორჯონიკიძე-ტოროშელიძე პირველი ქალი პარლამენტარები[მკვდარი ბმული]
ალ-მუსთაინი

ალ-მუსთაინი (არაბ. المستعين; დ. 836 — გ. 866) — აბასიანთა სახალიფოს ხალიფა 862-866 წლებში. მისი წინამორბედი ხალიფას, ალ-მუნთასირის გარდაცვალების შემდეგ, რომელსაც მემკვიდრე არ დარჩენია, თურქული არმიის ლიდერებმა ახალი ხალიფას ასარჩევად საბჭო მოიწვიეს. ისინი მხარს არ უჭერდნენ ალ-მუთაზის ან მისი ძმების კანდიდატურებს, ამიტომ აირჩიეს ალ-მუთასიმის შვილიშვილი ალ-მუსთაინი. აღნიშნული მოვლენები ცხადყოფს, რომ სახალიფოში არაბებმა გაბატონებული პოზიცია დაკარგეს და თურქები უკვე მნიშვნელოვან ძალას წარმოადგენდნენ. А. Али-заде Аль-Мунтасир Биллах (247/861-248/862) დაარქივებული 2015-06-21 საიტზე Wayback Machine. // Хроника мусульманских государств. М., УММА,. 2004. – 445 с., илл. ISBN 5-94824-111-4
სამი ჰიუპია

სამი ტუომას ჰიუპია (ფინ. Sami Tuomas Hyypiä [ˈsɑmi ˈhyːpiæ]; დ. 7 ოქტომბერი, 1973, პორვოო, ფინეთი) — ფინელი საფეხბურთო მწვრთნელი და ყოფილი ფეხბურთელი, პოზიციით ცენტრალური მცველი. სამი ჰიუპია დაიბადა 1973 წელს ფინეთის ქალაქ პორვოოში. ინგლისური კარიერა 1999 წელს ჟერარ ულიეს ლივერპულში დაიწყო. ათი წელი ითამაშა პრემიერლიგაში ცენტრალური მცველის პოზიციაზე, გაიტანა 35 ბურთი. მას მეორე სართულზე ძლიერად თამაშის გამო, ხშირად მოიხსენიებდნენ, როგორ ჰაერის მეფეს. ჰიუპია 2000-01 სეზონში კაპიტნობდა ლივერპულს, რადგან გუნდის კაპიტანი ჯეიმი რედნაპი სეზონის ბოლომდე დამტვრეული იყო, ხოლო რობი ფაულერი უმეტესწილად შეცვლაზე შემოდიოდა. სამი ჰიუპიამ ლივერპული 2009 წელს დატოვა და ლევერკუზენის ბაიერში გადავიდა, მისი ბოლო მატჩი ლივერპულის მაისურით შედგა ენფილდზე, ტოტენჰემის წინააღმდეგ. ფინეთის ნაკრების მაისურით ჩაატარა 105 შეხვედრა. არის ფინეთის საუკეთესო ფეხბურთელის წოდების მრავალგზის მფლობელი. საფეხბურთო კარიერის დასრულების შემდეგ, 2012-2014 წლებში, ჰიუპია წვრთნიდა ლევერკუზენის ბაიერს, 2014 წელს ბრიტანულ საფეხბურთო კლუბ ბრაიტონს, 2015 წლიდან დაიკავა შვეიცარიული ციურიხის მთავარი მწვრთნელის პოსტი. შეგიძლიათ იხილოთ მედიაფაილები თემაზე „სამი ჰიუპია“ ვიკისაწყობში. სამი ჰიუპია – უეფას ჩანაწერი (ინგლისური) სამი ჰიუპია — სტატისტიკა საიტზე Soccerbase.com (ინგლისური) სამი ჰიუპია — ფიფას ჩანაწერი[დაარქივებული] ↑ IPA ტრანსკრიფცია ფინური და ესტონური ენებისთვის (ქართულ მასმედიაში ხშირად მოიხსენიებენ დამახინჯებული ფორმით, როგორც სამი ჰიიპია ან სამი ჰიპია)
ნიდერლანდისტიკა

ნიდერლანდისტიკა (აგრეთვე ნედერლანდისტიკა = ნიდერლანდ. Neerlandistiek, გერმ. - Niederlandistik) წარმოადგენს სამეცნიერო კვლევითსა და საუნივერსიტეტო-სასწავლო დარგს, რომელიც დაკავებულია ნიდერლანდური და ფლამური ენათმეცნიერებით, ლიტერატურით, ქვეყანათმცოდნეობით, საზოგადოებითა და კულტურით. ნიდერლანდისტიკა საუნივერსიტეტო დისციპლინას წარმოადგენს მხოლოდ გერმანულენოვანი ქვეყნების 20-ზე მეტ უნივერსიტეტში (მიუნსტერში, გერმერსჰაიმში, აახენში, კელნში, კილში, ჰილდესჰაიმში, ბერლინში, ოლდენბურგში, ვენაში, ციურიხში ა.შ..) და ბარდება როგორც მთავარი სპეციალობა ანდა როგორც მეორე სპეციალობა. გარდა ამისა, ნიდერლანდური ენის შემსწავლელი კურსები გერმანისტიკის ფაკულტეტებზე შეიძლება ჩაითვალოს განვლილ სასწავლო მოდულად. ნიდერლანდისტიკა დანერგილია ინგლისურენოვან სამყაროშიც (დიდი ბრიტანეთი და აშშ) დანერგილი და სლავურენოვან სამყაროში იპოვებს თავის ადგილს, განსაკუთრებით ევროკავშირის გაფართოებასთან (იხ. ევროკავშირის ენები) ერთად შეიძინა მისმა შესწავლა მეტი მნიშვნელობა. Niederländisch lernen: Warum und Wie?; Reiner Arntz und Jos Wilmots, Universität Hildesheim sowie Universität Hasselt, 2005 (24 S.) Jos Wilmots & Jos de Rooij: Voor wie Nederland en Vlaanderen wil leren kennen, Diepenbeek, Belgien, 1978 ders.: Voor wie al wat Nederlands kent, Diepenbeek Belgien, 1980, P.C. Paardekooper: Beknopte a.b.n. spraakkunst, Antwerpen Amsterdam Forum der Letteren De Gids Levende Talen Literatuur Nachbarsprache Niederländisch Nederlandse letterkunde Nederlandse taalkunde Neerlandia Neerlandica extra muros De Nieuwe Taalgids Onze Taal Spektator Taal en tongval Tijdschrift voor literatuurwetenschap Tijdschrift voor Nederlandse Taal- en Letterkunde ელექტრონულ ჟურნალებზე პირდაპირი წვდომა შესაძლებელია ნიდერლანდისტიკა, აფრიკაანსი, ფრიზიული[მკვდარი ბმული] ელექტრონული ჟურნალების ბიბლიოთეკის (ე-ცეტ-ბე EZB) მეშვეობით, რომელიც წარმოადგენს ბენელუქსის სპეციალური ვირტუალური ბიბლიოთეკის (ViFa)-ის ნაწილს. ფრიზიული ენები აფრიკაანსი გერმანისტიკა გერმანიკული ენები ინდოევროპული ენები Vekeman, Herman., Ecke, Andreas: "Geschichte der niederländischen Sprache", Bern 1992
მატიე დებიუში

მატიე დებიუში (ფრანგ. Mathieu Debuchy; დ. 29 ივლისი, 1985, ფრეტინი) — ფრანგი ფეხბურთელი, „არსენალისა“ და საფრანგეთის ნაკრების ყოფილი მარჯვენა მცველი. მონაწილეობა აქვს მიღებული 2012 წლის ევროპისა და 2014 წლის მსოფლიოს ჩემპიონატებზე. ლილი საფრანგეთის ჩემპიონი: 2010-11 საფრანგეთის თასის მფლობელი: 2010-11 არსენალი ინგლისის სუპერთასის მფლობელი: 2014 შეგიძლიათ იხილოთ მედიაფაილები თემაზე „მატიე დებიუში“ ვიკისაწყობში. Mathieu Debuchy — ფიფას ჩანაწერი[დაარქივებული] მატიე დებიუში – უეფას ჩანაწერი (ინგლისური) ESPN FC profile მატიე დებიუში Twitter-ზე მატიე დებიუში Facebook-ზე ↑ Debuchy, Mathieu. National Football Teams.
ყინულის გიგანტი

ყინულის გიგანტი — გიგანტი პლანეტა, რომელიც უმეტესად შედგება ყინულებისაგან — წყალბადზე და ჰელიუმზე მძიმე აქროლადი ნივთიერებებით, როგორებიცაა: წყალი, მეთანი და ამიაკი. ამის საპირისპიროდ, გაზური გიგანტები წყალბადისა და ჰელიუმისაგან შედგება. 1990-იანებში ცნობილი გახდა, რომ ურანი და ნეპტუნი გიგანტი პლანეტების ცალკეული კლასი იყო, რომლებიც 20 % წყალბადისაგან შედგებოდა, შედარებისთვის კი გაზის გიგანტებში ამ ელემენტს 90 % უკავია. ეს ნივთიერებები სინამდვილეში ყინული იყო ყინულის გიგანტების ფორმირებისას, მაგრამ ახლა ისინი სხვადასხვა ფაზებში არსებობს, ძირითადად ზეკრიტიკულ სითხეებად. ყინული უმეტესად H2O-სგან შედგება. მეცნიერთა ვარაუდით, ყინულის გიგანტს მეტალური წყალბადი არ აქვს ბირთვში, განსხვავებით გაზური გიგანტისაგან. დაფიქსირებულია სხვადასხვა ატმოსფერული მოვლენები, როგორებიცაა: პოლარული მორევები, ძლიერი ზონური ქარები და დიდი მასშტაბის ცირკულაცია. არ არსებობს დამაკმაყოფილებელი მოდელი, რომელიც აღწერს, თუ რატომ არსებობს ეს მახასიათებლები. მათი დიდი ზომისა დ ადაბალი თერმული გამტარობის გამო, პლანეტის ინტერიერის წნევა რამდენიმე 100 გპა და რამდენიმე 1000 K-ა. 2012 წლის მარტში მეცნიერებმა აღმოაჩინეს, რომ წყლის ყინულის გიგანტის მოდელებში გამოყენებული კუმშვადობა 1/3 უნდა ყოფილიყო. ეს მნიშვნელობა გამოსადეგია ყინულის გიგანტების მოდელირებისთვის და მათ შესწავლას ძალიან აადვილებს. ყინულის გიგანტები მოიცავს ურანს, ნეპტუნს და ამ კატეგორიაში რამდენიმე ეგზოპლანეტას. ყინულის გიგანტებს აქვს გაზის გარსი, რომელიც გაზის გიგანტ იუპიტერისა და სატურნისაზე მცირეა, მაგრამ მაინც სუბსტანციურია (რამდენიმე დედამიწის მასის). ამ გარსების არსებობა კრიტიკულ შეზღუდვას წარმოქმნის: გიგანტი პლანეტები უნდა ჩამოყალიბებულიყო შედარებით სწრაფად, სანამ პროტოპლანეტურ დისკოში გაზი გაიფანტებოდა. დაკვირვებებმა ახალგაზრდა ვარსკვლავთგროვებში არსებულ პროტოპლანეტურ დისკოებზე ცხადყო, რომ გაზის დისკოს სიცოცხლის ხანგრძლივობა 3-10 მილიონი წელიწადი უნდა იყოს. ურანისა და ნეპტუნის მაგნიტური ველი დახრილი და გადანაცვლებულია. მათი ველის ზომა შუალედურია იუპიტერისა და სატურნის ველებსა და კლდოვანი პლანეტების ველებს შორის: მათი სიძლიერე დედამიწისას 50 და 25-ჯერ აღემატება, შესაბამისად. მიჩნეულია, რომ მათი მაგნიტური ველები წარმოიქმნა იონიზირებული კონვექცირებად გამდნარ ყინულის მანტიაში. Sandia experiments may force revision of astrophysical models of the universe - Sandia Labs დაარქივებული 2013-11-06 საიტზე Wayback Machine. Planetary formation and migration დაარქივებული 2013-11-15 საიტზე Wayback Machine. Seeing Deep Inside Icy Giant Planets[მკვდარი ბმული] ↑ 1.0 1.1 1.2 1.3 1.4 1.5 M. Hofstadter w/ co-authors - The Atmosphere of the Ice Giants, Uranus and Neptune ↑ 2.0 2.1 2.2 The Interiors of Ice Giant Planets (2012). დაარქივებულია ორიგინალიდან — 2013-12-13. ციტირების თარიღი: 2015-01-17. ↑ 3.0 3.1 3.2 Planetary formation and migration. დაარქივებულია ორიგინალიდან — 2013-11-15. ციტირების თარიღი: 2015-01-17. ↑ 4.0 4.1 4.2 THE NATURE AND ORIGIN OF PLANETARY MAGNETIC FIELDS
Foxcatcher

Foxcatcher — რეჟისორ ბენეტ მილერის 2014 წლის ბიოგრაფიული სპორტული დრამა. ფილმი ნამდვილ ისტორიაზეა დაფუძნებული. 1996 წელს სოციოპათმა მილიონერმა ჯონ დიუპონმა, რომელმაც საკუთარ სამფლობელოში თავისუფალი სტილით მოჭიდავეთა სავარჯიშო კომპლექსი დააარსა, მოკლა ოლიმპიური ჩემპიონი დეივ შულცი. ბენეტ მილერმა ფილმისთვის მიიღო კანის კინოფესტივალის ჯილდო საუკეთესო რეჟისორისთვის. სტივ კარელი - ჯონ დიუპონი ჩეინინგ ტატუმი - მარკ შულცი მარკ რუფალო - დეივ შულცი ენტონი მაიკლ ჰოლი - ჯეკი სიენა მილერი - ნენსი შულცი ვანესა რედგრეივი - ჯინ დიუპონი „Foxcatcher“ — კინოფილმების ინტერნეტ-მონაცემთა ბაზა (ინგლისური) „Foxcatcher“ — Box Office Mojo-ზე „Foxcatcher“ — Rotten Tomatoes „Foxcatcher“ — Metacritic-ზე ↑ Foxcatcher (2014). IMDB. ციტირების თარიღი: 23 ივლისი, 2017.
ჰელიოცენტრული სისტემა

ჰელიოცენტრიზმი, ან ჰელიოცენტრიციზმი — ასტრონომიული მოდელი, რომლის მიხედვითაც დედამიწა და პლანეტები მოძრაობს მზის სისტემის გარშემო. სიტყვა მომდინარეობს ბერძნული ენიდან (ἥλιος helios „მზე“ და κέντρον kentron „ცენტრი“). ისტორიული თვალთახედვით, ჰელიოცენტრიზმი გეოცენტრიზმის საპირისპირო ცნებაა, რომელიც სამყაროს ცენტრად დედამიწას მოიაზრებს. შეხედულება იმის შესახებ, რომ დედამიწა მზის გარშემო ბრუნავს, ჯერ კიდევ ძვ.წ. III საუკუნეში წამოაყენა არისტარქე სამოსელმა, თუმცა მისმა შეხედულებამ პოსტ-ანტიკური მსოფლიოს ყურადღება ვერ მიიპყრო, ალაბთ იმიტომ, რომ ანტიკური ეპოქა მეცნიერების ნაკლებობას განიცდიდა. საბოლოოდ, არისტარქეს ჰელიოცენტრიზმი აღადგინა და გააუმჯობესა კოპერნიკმა. ↑ The Shorter Oxford English Dictionary (6th ed., 2007) ↑ Dreyer (1953), pp.135–48); Linton (2004), pp.38–9)[მკვდარი ბმული]. The work of Aristarchus's in which he proposed his heliocentric system has not survived. We only know of it now from a brief passage in Archimedes's The Sand Reckoner. ↑ according to Lucio Russo, the heliocentric view was expounded in Hipparchus's work on gravity. (source: Lucio Rosso, The Forgotten Revolution, How Science was Born in 300BC and Why it had to be Reborn, pp 293-296) ↑ Dreyer (1953, pp.139ff).
ჩალუაუაჩოს რაიონი

ჩალუაუაჩოს რაიონი (ესპ. Distrito de Challhuahuacho) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3698 მეტრზე. 2007 წლის მონაცემებით, მოსახლეობა 7 321 ადამიანს შეადგენდა, სიმჭიდროვე 16.64 ადამიანი კმ²-ზე. ფართობი 439.96 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კოტაბამბასის რაიონი

კოტაბამბასის რაიონი (ესპ. Distrito de Cotabambas) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3425 მეტრზე. 2007 წლის მონაცემებით, მოსახლეობა 4 166 ადამიანს შეადგენდა, სიმჭიდროვე 12.55 ადამიანი კმ²-ზე. ფართობი 331.96 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კოილურკის რაიონი

კოილურკის რაიონი (ესპ. Distrito de Coyllurqui) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3165 მეტრზე. 2007 წლის მონაცემებით, მოსახლეობა 7 494 ადამიანს შეადგენდა, სიმჭიდროვე 17.89 ადამიანი კმ²-ზე. ფართობი 418.95 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
აკირის რაიონი

აკირის რაიონი (ესპ. Distrito de Haquira) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3671 მეტრზე. 2007 წლის მონაცემებით, მოსახლეობა 10 437 ადამიანს შეადგენდა, სიმჭიდროვე 21.95 ადამიანი კმ²-ზე. ფართობი 475.46 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
მარის რაიონი

მარის რაიონი (ესპ. Distrito de Mara) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3770 მეტრზე. 2007 წლის მონაცემებით, მოსახლეობა 6 141 ადამიანს შეადგენდა, სიმჭიდროვე 27.39 ადამიანი კმ²-ზე. ფართობი 224.17 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ტამბობამბის რაიონი

ტამბობამბის რაიონი (ესპ. Distrito de Tambobamba) — რაიონი პერუში, აპურიმაკის რეგიონის კოტაბამბასის პროვინციაში. მდებარეობს ზღვის დონიდან 3250 მეტრზე. 2007 წლის მონაცემებით, მოსახლეობა 10 212 ადამიანს შეადგენდა, სიმჭიდროვე 14.14 ადამიანი კმ²-ზე. ფართობი 722.23 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პროვინციული წერილები

„პროვინციული წერილები“ (ფრანგ. Lettres Provinciales) — კრებული ბლეზ პასკალის პოლემიკური ხასიათის მქონე თვრამეტი წერილისგან, რომლებიც 1656-1657 წლებში გამოქვეყნდა. წერილების გაჩენის მიზეზი გახდა იანსენიტებსა და იეზუიტებს შორის კორნელი იანსენის მოძღვრების (კერძოდ, მისი თხზულება Augustinus, slve doctrina Augustini de humanae nature sanitate, aegritudine, medicina, 1640) ხასიათის შესახებ დისკუსია. იეზუიტები, რომლებიც იანსენის ნაშრომს ერეტიკულად თვლიდნენ, „ავგუსტინის“ გამოცემასა და გავრცელებას ეწინააღმდეგებოდნენ. „პროვინციული წერილები“ ცალკეულ კრებულად გამოიცა კელნში 1657 წელს. იმავე წელს კრებული შევიდა აკრძალული წიგნების ინდექსში. აშკარაა „წერილების“ გავლენა ფრანგული ლიტერატურის შემდგომ განვითარებაზე. ვოლტერი, რომელიც პასკალით იყო გატაცებული, ამ წიგნს უწოდებდა „პროზის სახით დაწერილ პირველ გენიალურ წიგნს“. წერილების წყალობით ფრანგულ ენაში გაჩნდა ახალი სიტყვა: eckobarder — ზმნა, რომლის მნიშვნელობაცაა „თვალთმაქცობა“. წარმოიშვა წიგნის ერთ-ერთი „გმირის“ — მამა ესკობარის სახელიდან. პროვინციული წერილები დაარქივებული 2015-09-05 საიტზე Wayback Machine. (ინგლისური) Борис Тарасов., Блез Паскаль, М.: Молодая гвардия, 1979. 100 000 ეგზ. ↑ ტარასოვი 1979. sfn error: no target: CITEREFტარასოვი1979 (help)
Showtime, Storytime

Showtime, Storytime — ფინური სიმფონიური მეტალ-ჯგუფ Nightwish-ის ჩანაწერი, გამოცემული Blu-ray, DVD და CD ფორმატებში. ეს არის ჯგუფის გამოსვლა ვაკენის ფესტივალ Wacken Open Air-ზე, 2013 წლის 3 აგვისტოს. Showtime, Storytime აგრეთვე არის ჯგუფის პირველი ჩანაწერი ფლორ იანსენის მონაწილეობით, რომელმაც ანეტ ოლზონი ამერიკული ტურნეს დროს ჩაანაცვლა და მოგვიანებით Nightwish-ის მუდმივ წევრად იქცა. ვიდეოში აგრეთვე შეტანილია დოკუმენტური ფილმი "Please Learn the Setlist in 48 Hours", რომელშიც აღწერილია იანსენის Nightwish-ში გამოჩენის ისტორია. ყველა ტექსტის ავტორი — ტუომას ჰოლოპაინენი; მუსიკა — ჰოლოპაინენი, გარდა მითითებულისა. დამატება ჯგუფის ოფიციალური საიტი დაარქივებული 2010-12-31 საიტზე Wayback Machine. ↑ About.com-ის მიმოხილვა. დაარქივებულია ორიგინალიდან — 2015-04-05. ციტირების თარიღი: 2015-01-17. ↑ Nightwish - Ms. Floor Jansen is a keeper. Also, we will.... Facebook (2013-11-02). ციტირების თარიღი: 2013-11-11. ↑ Nightwish - Tijdlijnfoto's. Facebook. ციტირების თარიღი: 2013-11-11. ↑ http://www.blabbermouth.net/news/nightwish-ghost-love-score-performance-clip-from-showtime-storytime-dvd/ ↑ http://www.blabbermouth.net/news/nightwish-mainman-discusses-bands-new-lineup-in-second-showtime-storytime-trailer/ ↑ http://www.blabbermouth.net/news/nightwish-showtime-storytime-dvd-blu-ray-details-revealed/ ↑ http://whiplash.net/materias/news_821/191863-nightwish.html ↑ http://metalmouth.net/2013/11/nightwish-reveal-new-trailer-for-showtime-storytime/